સંયુક્ત રાષ્ટ્ર મુજબ યમનમાં રહેતા બાળકો માટે યમન નરક સમાન છે. ત્યાં હજારોની સંખ્યામાં એવા બાળકો કુપોષણ અને બીમારીઓથી મરી રહ્યા છે, જેમને સરળતાથી સારવાર આપી બચાવી શકાય એમ છે. સંયુક્ત રાષ્ટ્રના એક ઉચ્ચ અધિકારીએ આ મામલે નિવેદન આપતાં જણાવ્યું કે યમનમાં હાલ હજારોની સંખ્યામાં બાળકોના મોત થઇ રહ્યા છે. તેની પાછળનું મુખ્ય કારણ યમનમાં ચાલી રહેલ યુદ્ધ છે. યમનમાં યુદ્ધ પરિસ્થિતિઓ ગંભીર પરિણામો આપ્યા છે, જેની સીધી જ અસર તેના બાળકો અને યુવાધન પર પડી છે.